stanford-oval/wikipedia huggingface dataset:
Vapaaehtoistyö
Aiheesta muualla

Wikimedia Commonsissa on kuvia tai muita tiedostoja aiheesta .
Etelän vapaaehtoisohjelma Afrikan, Latinalaisen Amerikan ja Aasian hyväksi (Arkistoitu – Internet Archive)
Kansainvälisen vapaaehtoistyön kotisivut ja leirilista
Service Civil Internationalin SCI:n kotisivut*
Suomen Punainen Risti
Evl.fi – Kirkon vapaaehtoistoiminta (Arkistoitu – Internet Archive)
Purjelaiva Estelle
Eappi-kumppanuusohjelma Israelissa ja Palestiinalaisalueilla
Espoon vapaaehtoistoimintaa
Suurella Sydämellä - vapaaehtoistyö
KansalaisAreena ry
Vapaaehtoistyö saattaa viedä päivärahan (Arkistoitu – Internet Archive) Helsingin Uutiset
DR1 (juna)

DR1 on Riiassa Rīgas Vagonbūves Rūpnīca -tehtaassa valmistettu, alun perin neuvostoliittolainen dieselmoottorijuna. DR1:n myöhempiä versioita ovat DR1P, DR1A, DR1B ja DR1BJ. Niitä käyttävät Latvian, Liettuan, Venäjän, Ukrainan ja Valko-Venäjän rautatiet. Aiemmin myös Virossa käytettiin DR1-junia, mutta vuoden 2014 alussa ne korvattiin sveitsiläisillä Stadler Flirt -junilla.
Kuvia

Virolainen DR1BJ Valgan rautatieasemalla
Latvialainen DR1A
Ukrainalainen DR1A
Venäläisen DR1B:n matkustamo
Via Claudia Valeria

| Via Claudia Valeria |
| --- | --- |
 Via Claudia Valerian sijainti Italiassa.
Maa:  Rooman valtakunta
Pituus:  n. 74 km
Alkupiste:  Cerfennia
Reitti:  Corfinium – Teate
Päätepiste:  Aternum (n. 74 km)
Muodostettu:  n. 41–54 jaa.
Via Claudia Valeria oli roomalainen tie, joka kulki Samniumissa Italiassa. Se jatkoi Via Valeriaa ja johti Cerfenniasta Aternumiin Adrianmeren rannalle.
Historia

Via Claudia Valeria sai nimensä siitä, että se oli keisari Claudiuksen (hallitsi 41–54) rakennuttama Via Valerian jatke. Myöhemmin se alettin lukea yhdessä Via Tiburtinan kanssa kokonaan osaksi Via Valeriaa. Sellaisena se esiintyy muun muassa Itinerarium Antonini Augustissa.
Reitti > Pääreitti

Via Claudia Valeria jatkoi Via Valeriaa Cerfennasta nousemalla aluksi ylös Imeus-vuoren jyrkkää vuoristosolaa. Sitten se laskeutui Aternus (nyk. Aterno) -joen laaksoon, jossa sijaitsi Corfiniumin kaupunki. Tie ylitti joen siltaa pitkin kolme roomalaista mailia kaupungin jälkeen nykyisen Popolin kaupungin kohdalla. Tämän jälkeen tie kulki joen ohella kapeasta vuorensolasta, ohitti Interpromiumin, ja eteni kohti Aternuksen suuta, joka sijaitsi 21 mailin päässä Interpromiumista ja yhdeksän mailin päässä Teatesta.
Tien asemapaikat ja niiden väliset etäisyydet olivat:
| Kaupunki tai muu asema | Nykyinen paikka | Etäisyys edellisestä> mailia | Etäisyys edellisestä> km (n.) |
| --- | --- | --- | --- |
Cerfennia: 
| Statulae |  | 16 (17) | 23,7 (25,1) |
| Corfinium | Corfinio | 16 (17) | 23,7 (25,1) |
| Interpromium |  | 11 (12) | 16,3 (17,7) |
| Teate | Chieti | 17 (12) | 25,1 (17,7) |
| Aternum | Pescara | 9 | 13,3 |
Asemapaikat ovat pääosin Itinerarium Antonini Augustista, täydennettynä Tabula Peutingerianalla. Suluissa olevat etäisyydet ovat nykyaikana tehtyjä korjauksia perustuen muun muassa löydettyihin mailipylväisiin. Via Valeria Claudian kokonaispituus Cerfenniasta Aternumiin oli näillä korjauksilla 50 mailia eli noin 74 kilometriä. Etäisyys Roomasta Aternumiin, ottaen mukaan reitin alkuosan Via Tiburtina ja keskiosan Via Valeria, oli yhteensä 126 mailia eli noin 186 kilometriä.
Näin saatavien etäisyyslaskelmien suhteellisen hyvä paikkansapitävyys tulee ilmi verrokkitiedosta, joka saadaan Plinius vanhemmalta. Hän arvioi Italian niemimaan leveydeksi sen keskikohdalla Tiber-joen suusta Aternus-joen suulle mitattuna 136 mailia eli noin 201 kilometriä. Atenuksen mainitseminen osoittaa melko selvästi, että etäisyys oli mitattu Via Valeriaa (laajasti ymmärrettynä) pitkin. Kun sen pituuteen lisätään Ostian ja Rooman välinen etäisyys eli etäisyys Roomasta Tiberin suulle, toisin sanoen 16 mailia, matka on vain hieman enemmän kuin Pliniuksen antama etäisyys.
Reitti > Jatkeet ja haaraumat

Via Valeria päättyi, ainakin sellaisena kuin Claudius sen rakennutti, Aternuksen suulle. Itinerarium Antonini Augusti jatkaa sitä kuitenkin Adriaan, jonka sijoittaa 14 mailin päähän Teatesta. Todellinen etäisyys on kuitenkin paljon suurempi, ja tekstikohta pitäisi ehkä lukea 24 mailiksi. Arvellaan, että joen suussa tie yhtyi varhaisempaan Adrianmeren rannikkoa kulkeneeseen tiehen, joka ei kuulunut sen enempää Via Valeriaan, Via Salariaan kuin Via Flaminiaankaan, mutta yhdisti niiden Adrianmeren rannikon puoleiset päät. Seuraavassa esitetään kyseisen tien asemapaikat Aternuksen suusta Anconaan.
| Kaupunki tai muu asema | Nykyinen paikka | Etäisyys edellisestä> mailia | Etäisyys edellisestä> km (n.) |
| --- | --- | --- | --- |
| Aternum | Pescara |  |  |
| Adria | Atri | 16 | 23,7 |
| Castrum novum |  | 15 | 22,2 |
| Castrum Truentium |  | 12 | 17,7 |
| Cupra maritima |  | 24 | 35,5 |
| Castellum Firmanorum | S. Maria a Mare | 24 | 35,5 |
| Potentia | Potenza | 22 | 32,5 |
| Numana | Numana | 10 | 14,8 |
| Ancona | Ancona | 8 | 11,8 |
Anconasta tietä jatkoi eräs Via Flaminiasta lähtenyt haarauma.
Kirjallisuutta

Gardner, Robert: The Via Claudia Valeria. Papers of the British School at Rome, 1920, 9. vsk, nro 4, s. 75–106.  Artikkelin verkkoversio.
Roomalaiset tiet
| --- | --- |
Italiassa:  Via Aemilia · Via Aemilia Scauri · Via Amerina · Via Annia · Via Antiatina · Via Appia · Via Ardeatina · Via Augusta Sallentina · Via Aurelia · Via Aurelia (Venetia) · Via Aurelia Aeclanensis · Via Caecilia · Via Campana · Via Cassia · Via Ciminia · Via Claudia Augusta · Via Claudia nova · Via Claudia Valeria · Via Clodia · Via Collatina · Via Cornelia · Via Domitiana · Via Flaminia · Via Flaminia militare · Via Fulvia · Via Gemina · Via Herculia · Via Julia Augusta · Via Labicana · Via Latina · Via Laurentina · Via Minucia · Via Nomentana · Via Ostiensis · Via Pompeia · Via Popil(l)ia · Via Popil(l)ia · Via Portuensis · Via Postumia · Via Praenestina · Via Quinctia · Via Salaria · Via Selinuntina · Via Setina · Via Severiana · Via Sublacensis · Via Tiberina · Via Tiburtina · Via Trajana · Via Valeria · Via Valeria (Sisilia)
Britanniassa:  Akeman Street · Ermine Street · Fosse Way · Icknield Street · King Street · Watling Street
Muualla:  (Via Agrippa) · Via Aquitania · Via Augusta · (Via Belgica) · Via Domitia · Via Egnatia · Via Flavia · Via Julia Augusta · Via maris · Via militaris · Via Nerva · Via nova · Via Pontica · (Via Raetia) · Via Trajana nova
Via Claudia Valerian reitti. Katkoviivalla merkitty edeltävät Via Tiburtinan ja Via Valerian osuudet.
Dig Dug

| Dig Dug |
| --- | --- |
 Kuvankaappaus Dig Dug-pelistä
Kehittäjä:  Namco
Julkaisija:  Namco, Atari
Jakelija:  Nintendo eShop, Microsoft Store, App Store, Steam ja PlayStation Store
Julkaistu:  1982
Lajityyppi:  sokkelo
Pelimuoto:  yksinpeli, moninpeli
Alusta:  kolikkopeli, Atari 2600, Atari 5200, Atari 7800, Casio PV-1000, ColecoVision, Commodore 64, Famicom, Atari 8-bit, TI-99/4A, Commodore VIC-20, Xbox Live Arcade
Jakelumuoto:  Digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK : 
Dig Dug (jap. ディグダグ, Digu Dagu) on Namcon kolikkopeli, joka on julkaistu vuonna 1982.
Pelin tarkoitus

Pelin tarkoitus on tuhota maan alla asuvat hirviöt. Tämän voi tehdä joko pudottamalla kiviä hirviöiden päälle, tai ampumalla niitä ilmapumpulla, jolla ne saa räjähtämään. Hirviö ei sillä räjähdä heti, vaan pumpulla on pumpattava useita kertoja ja sen voi jättää kesken, jolloin hirviö alkaa tyhjentyä ja pelaaja pääsee pakoon sitä.
Hirviöitä on kahta tyyppiä: Pookat ovat pyöreitä punaisia hirviöitä, joilla on keltaiset lasit. Fygarit ovat tultasyökseviä vihreitä lohikäärmeitä. Pelaajan hahmo on Dig Dug, sinivalkoiseen asuun pukeutunut sankari.
Dig Dug kuolee jos Pooka saa hänet kiinni, hän osuu Frygarin liekkiin, tai jää ison kiven alle. Pelaaja saa pisteitä lähinnä tuhoamalla hirviöitä, ja hieman kaivamalla maata. Pisteitä saa sitä enemmän, mitä syvemmällä hirviöt saa tuhottua. Toisen kiven pudottua, keskelle ruutua ilmestyy hedelmä, josta saa lisäpisteitä.
Viimeinen hirviö pyrkii pakenemaan ruudun vasemmasta yläkulmasta.
Aiheesta muualla

Dig Dug Killer List of Videogamesissä (englanniksi)
Dig Dug MobyGamesissa (englanniksi)
Det Norske Diakonforbund

| Det Norske Diakonforbund |
| --- | --- |

Perustettu:  1915
Tyyppi:  ammattiliitto
Päämaja:  Oslo
Toiminta-alue:   Norja
Jäsenet:  470 (2023)
Puheenjohtaja:  Asbjørn Sagstad
Kattojärjestö:  Unio
Jäsenlehti:  Diakonos
Aiheesta muualla
Sivusto
Infobox OKNimi-testi OK: 
Det Norske Diakonforbund (vuoteen 1969 saakka De Norske Diakoners Broderforbund) on norjalainen diakonien ammattiliitto. Se kuuluu Unio-keskusjärjestöön. Järjestöllä oli noin 470 jäsentä vuonna 2023.
Aiheesta muualla

Liiton verkkosivut (norjaksi)
Dig It

| Dig It |
| --- | --- |

Perustettu:  1978
Toimiala:  musiikki
Emoyhtiö:  Musiikki-Fazer
Huomioitavaa:  Emoyhtiön osti kansainvälinen Warner Music Group 30.11.1994, jonka jälkeen omistaja Warner Music Finland.
Infobox OKVirheellinen NIMI-arvo: 
Dig It on suomalainen levymerkki, jonka katalogiin kuuluu tunnettuja suomalaisia artisteja ja yhtyeitä. Fazerin Finnlevy perusti levymerkin vuonna 1978.
Musiikki-Fazerin ja Suomen äänitteiden vähittäismyynnin aloitti 1910 vuonna 1884 perustettuun musiikkikauppaan Georg Fazer.
Dig It -artisteja

Dig It -merkillä menestyneitä artisteja ovat mm. Maarit, Bogart Co., Riki Sorsa, Pepe Ahlqvist, Pekka Pohjola, Jimi Sumén, Kojo, Zero Nine, Edu Kettunen, Gringos Locos, Janita, Oona Kamu, Katriina Honkanen ja Kaija Kärkinen. 
Ensimmäiset kultalevyt olivat Maaritin Siivet saan -albumi ja Kojon So Mean -pitkäsoitto.
Modernimman rockin puolelta Aki Sirkesalon ja Sami Saaren esiin toi Giddyupsin debyyttialbumi Seasons of the Shake.
Dig It -henkilöstöä

Dig It -merkin tärkeä tuottaja oli Timo Lindström. Äänittäjinä olivat mm. Tom Vuori, Jukka Teittinen, Dan Tigerstedt, Risto Hemmi ja Juha Laakso. Kansien suunnittelijoina olivat mm. Raz, Markus Heikkerö ja Tapsa Rantanen sekä kuvaajina Ilmari Kostiainen, Reijo Kelaranta, Erik Uddström, Henrik Schütt ja Jouko Lehtola.
Desulo

| Desulo (Dèsulu) |
| --- | --- |

 Sijainti Nuoron maakunnassa
 Desulo
 Koordinaatit: 40.007°0′0″N, 9.224°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  74,50 km²
Korkeus:  888 m
Väkiluku:  2 350
Aikavyöhyke:  UTC+1
 – Kesäaika:  UTC+2
Postinumero:  08032
Suuntanumero(t):    0784
Rekisterikilpi:  NU
 
 http://www.comune.desulo.nu.it/ 
Infobox OKVirheellinen NIMI-arvo: 
Desulo (sardiksi Dèsulu) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 2 350 asukasta (vuonna 2016) ja sen pinta-ala on 74,50 neliökilometriä. Se sijaitsee 888 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Desulo Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Dean Rusk

| Dean Rusk |
| --- | --- |

Yhdysvaltain 54. ulkoministeri
 21. tammikuuta 1961 – 20. tammikuuta 1969  
Presidentti:  John F. Kennedy Lyndon B. Johnson
Edeltäjä:  Christian Herter
Seuraaja:  William P. Rogers
Henkilötiedot
Syntynyt: 9. helmikuuta 1909 Cherokee County, Georgia
Kuollut: 20. joulukuuta 1994 (85 vuotta) Athens, Georgia
Tiedot
Puolue:  Demokraatit
Uskonto:  Presbyteeri
 Nimikirjoitus
David Dean Rusk (9. helmikuuta 1909 Cherokee County Georgia, Yhdysvallat – 20. joulukuuta 1994) oli Yhdysvaltain ulkoministerinä vuosina 1961–1969 presidenttien John F. Kennedy ja Lyndon B. Johnson alaisuudessa.
Rusk toimi uransa alussa muun muassa yliopistonopettajana, kunnes tuli 1946 ulkoministeriöön. Hänet nimitettiin vuonna 1950 apulaisulkoministeriksi, ja hän vaikutti merkittävästi Yhdysvaltojen toimintaan Korean sodassa. Vuonna 1952 hän siirtyi ulkoministeriöstä Rockefeller-säätiön palvelukseen toimien sen johtajana vuosina 1952–1960.
Presidentti John F. Kennedy nimitti Ruskin vuonna 1961 ulkoministerikseen. Hän oli vuonna 1962 mukana neuvottelemassa rauhanomaista ratkaisua Kuuban ohjuskriisiin.
Rusk kannatti sotilaallisia toimia kommunismin leviämisen ehkäisemiseksi, ja hänestä tuli yhdessä puolustusministeri Robert McNamaran kanssa yksi Vietnamin sodan merkittävimmistä tukijoista. Hänen päättäväinen kommunismin vastainen linjansa ilmeni myös siten, että hän vastusti Kiinan kommunistihallinnon tunnustamista Kiinan kansan lailliseksi edustajaksi.
Rusk kuului demokraattiseen puolueeseen, joten hän joutui jättämään ulkoministerin tehtävät republikaani Richard Nixonin tullessa presidentiksi vuonna 1969.
Ulkoministeriuransa jälkeen Rusk toimi vuosina 1970–1984 kansainvälisen oikeuden professorina Georgian yliopistossa. Vuonna 1977 yliopistoon perustettiin hänen mukaansa nimetty Dean Rusk Center for International Law and Policy.
Teoksia

As I Saw It, omaelämäkerta 1990.
Aiheesta muualla

Kuvia tai muita tiedostoja aiheesta Dean Rusk Wikimedia Commonsissa
Dansk Melodi Grand Prix 2021

| Eurovision laulukilpailu 2021  Tanskan euroviisukarsinta> Dansk Melodi Grand Prix 2021 |
| --- | --- |
Päivämäärä:  6. maaliskuuta 2021
Tapahtumapaikat:  DR:n TV-studiot, Kööpenhamina
Juontaja(t):  Tina Müller Martin Brygmann
Voittaja:  Fyr & Flamme ”Øve os på hinanden”
Tanska Eurovision laulukilpailussa Virallinen verkkosivusto 
 ◄ 2020  2022 ► 
Dansk Melodi Grand Prix 2021 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2021. Kilpailu pidettiin avoimena kilpailuna. Lähetetyistä ehdotuksista valittiin kahdeksan finalistia, jotka julkaistiin 10. helmikuuta.
Finaali pidettiin 6. maaliskuuta Tanskan yleisradioyhtiö DR:n studioissa Kööpenhaminassa. Finaalissa voittajan valitsivat katsojat tekstiviesti- ja mobiilisovellusäänestyksellä kaksikierroksisessa äänestyksessä. Ensimmäisellä kierroksella äänestettiin kolme kappaletta superfinaaliin, jossa voittaja valittiin. Kilpailun voitti duo Fyr & Flamme kappaleella "Øve os på hinanden". Finaalia seurasi 1 532 000 katsojaa.
Tulos > Ensimmäinen kierros

| Numero | Artisti | Kappale | Lauluntekijä(t) | Tulos |
| --- | --- | --- | --- | --- |
| 1 | Chief 1 & Thomas Buttenschøn | "Højt over skyerne" | Lars "Chief 1" Pedersen, Thomas Buttenschøn, Nermin Harambasic | Superfinaaliin |
| 2 | Nanna Olivia | "Hvileløse hjerter" | Anna David, Nicolai Levring, Casper Sørensen | Putosi |
| 3 | The Cosmic Twins | "Silver Bullet" | Lise Cabble, Gisli Gislason, Rasmus Duelund, August Emil | Putosi |
| 4 | Claudia Campagnol | "Abracadabra" | Melanie Wehbe, Emil Lei, Louis Jarto | Putosi |
| 5 | Mike Tramp | "Everything Is Alright" | Michael Trempenau | Putosi |
| 6 | Fyr & Flamme | "Øve os på hinanden" | Laurits Emanuel Pedersen | Superfinaaliin |
| 7 | Emma Nicoline | "Står lige her" | Jeppe Pilgaard, Jacob Jørgensen, Emma Nicoline Winther Nielsen, Adam Kalwa, Patricia Namakula Mbabazi | Putosi |
| 8 | Jean Michel | "Beautiful" | Laurits Emanuel Pedersen | Superfinaaliin |
Tulos > Superfinaali

| Numero | Artisti | Kappale | Yleisöäänet | Sija |
| --- | --- | --- | --- | --- |
| 1 | Fyr & Flamme | "Øve os på hinanden" | 37% | 1 |
| 2 | Chief 1 & Thomas Buttenschøn | "Højt over skyerne" | 29% | 3 |
| 3 | Jean Michel | "Beautiful" | 34% | 2 |
Dansk Melodi Grand Prix 2020

| Eurovision laulukilpailu 2020  Tanskan euroviisukarsinta> Dansk Melodi Grand Prix 2020 |
| --- | --- |
 Ben & Tan voitettuaan kilpailun
Päivämäärä:  7. maaliskuuta 2020
Tapahtumapaikat:  Royal Arena, Kööpenhamina
Juontaja(t):  Hella Joof Rasmus Bjerg
Voittaja:  Ben & Tan ”Yes”
Tanska Eurovision laulukilpailussa Virallinen verkkosivusto 
 ◄ 2019  2021 ► 
Dansk Melodi Grand Prix 2020 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2020. Kilpailu pidettiin avoimena kilpailuna. Lähetetyistä kappaleista Tanskan yleisradioyhtiö DR valitsi yhdeksän radiokarsintaan. Radiokarsinnan yhdeksän kappaletta oli jaettu kolmeen kolmen alueen ryhmään, joista kustakin äänestettiin 20.–24. tammikuuta käydyssä internetäänestyksessä yksi finaaliin. Loput seitsemän finalistia valitsi DR:n nimittämä raati, joka valitsi finaaliin kaksi villiä korttia radiokarsinnasta ja viisi kappaletta muista avoimeen kilpailuun lähetetyistä kappaleista. Radiokarsinnan jatkoon menijät julkaistiin 24. tammikuuta ja loput finalistit 31. tammikuuta.
Finaali kilpailtiin 7. maaliskuuta Royal Arena -hallissa Kööpenhaminassa. Finaalia edeltävänä päivänä DR ilmoitti, että finaali pidetään ilman yleisöä koronaviruspandemian takia. Finaali käytiin kaksikierroksisena. Ensimmäisellä kierroksella raati ja katsojat valitsivat yhdessä kolme kappaletta superfinaaliin. Superfinaalissa voittajan valitsivat yksin katsojat tekstiviesti- ja mobiilisovellusäänestyksellä. Kilpailun voitti duo Ben & Tan kappaleella "Yes". Sittemmin Eurovision laulukilpailu 2020 kuitenkin peruttiin koronaviruspandemian takia.
Kilpailun kulku > Radiokarsinta

Radiokarsinta käytiin 20.–24. tammikuuta internetäänestyksenä. Kaksi radiokarsinnassa karsiutunutta pääsi villillä kortilla finaaliin.
| Alue | Artisti | Kappale | Lauluntekijät | Tulos |
| --- | --- | --- | --- | --- |
| Etelä-Tanska | Jamie Talbot | "Bye Bye Heaven" | Tom Oehler, Hampus Eurenius, Aron Blom | Villi kortti |
| Etelä-Tanska | Kenny Duerlund | "Forget It All" | Henrik Tala, Mila Falls, Patrick Jean, Kenny Duerlund | Finaaliin |
| Etelä-Tanska | Nick Jones | "2 AM" | Jon Hällgren, Lukas Hällgren, Hampus Eurenius, George Keller | Putosi |
| Itä-Tanska | Samsara | "For You" | Lars 'Chief 1' Pedersen, Remee, Kwamie Liv, Sara Amalie Gerup | Putosi |
| Itä-Tanska | Søren Okholm | "Impossible Dreamers" | Tobias Stigaard Stenkjær, Peter Jantzen, Nanna Supriya Wedel, Søren Fynbo Okholm | Putosi |
| Itä-Tanska | Ben & Tan | "Yes" | Emil Adler Lei, Jimmy Jansson, Linnea Deb | Finaaliin |
| Pohjois-Tanska | Emil | "Ville ønske jeg havde kendt dig" | Esben Svane, Emil Vestergaard Klausen, Gavyn Matthew Bailey, Tim Schou | Villi kortti |
| Pohjois-Tanska | Sander Sanchez | "Screens" | Jonas Thander, Liam Craig, Christopher Wortley | Finaaliin |
| Pohjois-Tanska | Mielou | "We Could Be So Beautiful" | Thomas Reil, Jeppe Reil, Bruce R. F. Smith, Eric Lumiere | Putosi |
Kilpailun kulku > Finaali

| Numero | Artisti | Kappale | Lauluntekijä(t) | Tulos |
| --- | --- | --- | --- | --- |
| 1 | Isam B | "Bølger" | Babak Vakili, Isam Bachiri, Morten Woods | Putosi |
| 2 | Ben & Tan | "Yes" | Emil Lei, Jimmy Jansson, Linnea Deb | Superfinaaliin |
| 3 | Maja & de Sarte Sjæle | "Den eneste goth i Vejle" | Timo Mastrup-Andersen | Putosi |
| 4 | Benjamin Kissi | "Faith" | Benjamin Kissi, Frederik Tao Nordsøe Schjoldan, Gisli Gislason | Putosi |
| 5 | Emil | "Ville ønske jeg havde kendt dig" | Esben Svane, Emil Vestergaard Klausen, Gavyn Matthew Bailey, Tim Schou | Superfinaaliin |
| 6 | Sys Bjerre | "Honestly" | Lasse Lyngbo, Sys Bjerre | Putosi |
| 7 | Jamie Talbot | "Bye Bye Heaven" | Tom Oehler, Hampus Eurenius, Aron Blom | Putosi |
| 8 | Sander Sanchez | "Screens" | Jonas Thander, Liam Craig, Christopher Wortley | Superfinaaliin |
| 9 | Kenny Duerlund | "Forget It All" | Henrik Tala, Mila Falls, Patrik Jean, Kenny Duerlund | Putosi |
| 10 | Jasmin Rose feat. RoxorLoops | "Human" | Erik Smaaland, Gavin Jones, Grace Risch, Lise Cabble | Putosi |
| Numero | Artisti | Kappale | Ääniosuus | Sija |
| --- | --- | --- | --- | --- |
| 1 | Ben & Tan | "Yes" | 61% | 1 |
| 2 | Emil | "Ville ønske jeg havde kendt dig" | 19% | 3 |
| 3 | Sander Sanchez | "Screens" | 20% | 2 |
David Kramer (poliitikko)

David Kramer (s. 24. helmikuuta 1969) on marshallinsaarelainen poliitikko. Hän syntyi Ailinglaplapissa ja opiskeli Majurossa, Honolulussa sekä Seattlessa. Hän on maansa parlamentin, Nitijelan, jäsen. Vuonna 2008 hänestä tuli Marshallinsaarten oikeusministeri. Hän on aiemmin toiminut muun muassa Majuron paikallishallituksessa ja projektimanagerin tehtävissä Pacific International Inc. -yhtiössä.
Kramerilla on vaimonsa Cathy Kramerin kanssa neljä lasta. Hän puhuu marshallia ja englantia.
Dig Your Own Hole

| Dig Your Own Hole The Chemical Brothers |
| --- | --- | --- |

Studioalbumin tiedot
 Julkaistu: 7. huhtikuuta 1997
 Tuottaja(t): Tom Rowlands, Ed Simons
 Tyylilaji: Electronica
 Kesto: 63.22
 Levy-yhtiö: Junior Boy's Own
The Chemical Brothersin muut julkaisut
| Exit Planet Dust 1995 | Dig Your Own Hole 1997 | Surrender 1999 |
Dig Your Own Hole on brittiläisen The Chemical Brothersin toinen studioalbumi. Albumi julkaistiin 7. huhtikuuta 1997 Junior Boy's Own -levy-yhtiön kautta.
Vuonna 1998 Q -lehti äänesti albumin kaikkienaikojen parhaiden albumien -listan 49. sijalle.
Vuonna 2004 kyseisestä ja edellisestä Exit Planet Dust -albumista julkaistiin boksi.
Kappaleet

"Block Rockin' Beats" (Rowlands, Simons, Jesse Weaver) – 5:14
"Dig Your Own Hole" – 5:27
"Elektrobank" (Rowlands, Simons, Keith Murray, Ali Friend) – 8:18
"Piku" – 4:54
"Setting Sun" (Rowlands, Simons, Noel Gallagher) – 5:29
mukana Noel Gallagher
"It Doesn't Matter" (Rowlands, Simons, Paul Conley, John Emelin, Tom Flye, Rusty Ford, Kim King) – 6:14
"Don't Stop the Rock" – 4:48
"Get Up on It Like This" (Rowlands, Simons, Quincy Jones) – 2:48
"Lost in the K-Hole" – 3:51
"Where Do I Begin" – 6:51
mukana Beth Orton
"The Private Psychedelic Reel" (Rowlands, Simons, Jonathan Donahue) – 9:28
Singlet

"Setting Sun" (julkaistu 30. syyskuuta 1996)
"Block Rockin' Beats" (julkaistu 24. maaliskuuta 1997)
"Elektrobank" (julkaistu 8. syyskuuta 1997)
"The Private Psychedelic Reel" (julkaistu 1. joulukuuta 1997)
David Kossoff

| David Kossoff> Henkilötiedot |
| --- | --- |
Syntynyt: 24. marraskuuta 1919
Kuollut: 23. maaliskuuta 2005
Ammatti:  näyttelijä
Aiheesta muualla
IMDb 
Elonet
David Kossof (24. marraskuuta 1919 – 23. maaliskuuta 2005) oli brittiläinen näyttelijä. Hän esiintyi muun muassa elokuvissa Hiiri joka murisi (1959) ja Freud – salatut intohimot (1962). Televisiossa hän esitti 1950-luvun lopulla Alf Larkinia sarjassa The Larkins. Society of Film and Television Artsin (nykyinen Bafta) palkinnon hän sai 1956 roolistaan elokuvassa Toiveitten laitakatu.
David Kossofin poika oli kitaristi Paul Kossoff. Tämän kuoltua 25-vuotiaana sydänkohtaukseen huumeiden käytön seurauksena Kossof osallistui huumeidenvastaiseen työhön esiintymällä hyväntekeväisyysesityksissä.
Diderich Hegermann

Diderich Hegermann
Diderich Hegermann (tai Diderik, 6. joulukuuta 1763 Altona, Tanska – 7. helmikuuta 1835 Kristiansand, Norja) oli norjalainen kenraali ja Eidsvollin kansalliskokousedustaja.
Tausta ja koulutus

Diderich Hegermann syntyi aikoinaan Tanskan hallussa olleessa Altonan satamakaupungissa. Vuonna 1776 hän meni kadettikouluun Kööpenhaminaan ja vuonna 1786 hänet nimitettiin luutnantiksi.